એટલે કે સુવર્ણભસ્મ શીતળ, વૃષ્ય, બળ વધારનાર, પચવામાં ભારે, રસાયન, સ્વાદમાં કડવી અને તુરી તથા પચ્યા પછી મધુર અને પિચ્છિલ, પવિત્ર, બૃંહણ એટલે વજન વધારનાર, નેત્રને માટે હિતાવહ, મેઘા, સ્મૃતિ અને બુદ્ધિ વધારનાર, હૃદયને માટે હિતાવહ, આયુષ્ય વધારનાર, કાન્તિ, વાણીની શુદ્ધિ તથા શરીરની સ્થિરતા ટકાવી રાખનાર, બંને પ્રકારના વિષ (સ્થાવર જંગમ) ક્ષય ઉન્માદ, ત્રિદોષજન્ય જવર તથા શોષને દૂર કરનાર છે.